ป.ตามรวบอดีตนศ.เทคโนฯ ย่านบางกะปิ ยิงถล่มอริดับ 1 เจ็บอื้อ เมื่อปี 57
เครดิตภาพ:กองปราบ,ตำรวจกองปราบตามรวบ อดีตนักศึกษาเทคโนฯย่านบางกะปิ ก่อเหตุยิงถล่มคู่อริ ดับ 1 เจ็บ 4 บริเวณปากซอยรามคำแหง เมื่อปี 57 จากการสอบปากคำผู้ต้องหาให้การปฏิเสธ แต่รับว่าเป็นบุคคลตามหมายจับจริง ,เมื่อเวลา 12.00 น. วันที่ 27 ม.ค.60 พล.ต.ต.สุทิน ทรัพย์พ่วง ผบก.ป., พ.ต.อ.ชาคริต สวัสดี รอง ผบก.ป., มอบหมายสั่งการให้ พ.ต.อ.อรุณ วชิรศรีสุกัญยา ผกก.2 บก.ป. , พ.ต.ท.บุญลือ ผดุงถิ่น, พ.ต.ท.อนรรฆ ประสงค์สุข, พ.ต.ท.พัฒนพงศ์ ศรีพิณเพราะ รอง ผกก.2 บก.ป. พ.ต.ท.มนต์ชัย วงษ์ชาตรี สว.กก.2 บก.ป. และเจ้าหน้าที่กก.2 บก. ป นำกำลังจับกุมนายชินกร ศิริผลา อายุ 21 ปี อยู่บ้านเลขที่ 55 หมู่ 6 ต.แก้งเหนือ อ.เขมราฐ จ.อุบลราชธานี ผู้ต้องหาตามหมายจับของศาลอาญา ที่ 1087/2557 ลงวันที่ 25 มิถุนายน 2557 ในฐานความผิด ร่วมกันฆ่า และพยายามฆ่าผู้อื่น, ร่วมกันมีอาวุธปืนและเครื่องกระสุนไว้ในครอบครองโดยไม่ได้รับอนุญาต, ร่วมกันพาอาวุธ (ปืน,มืด) ไปในเมือง หมู่บ้าน หรือทางสาธารณะโดยไม่มีเหตุอันควร และโดยไม่ได้รับอนุญาตให้มีอาวุธปืนติดตัว, ร่วมกันยิงปืนซึ่งใช้ดินระเบิดโดยใช้เหตุในเมือง หมู่บ้าน หรือที่ชุมนุมชน โดยจับกุมได้หน้าบ้านเลขที่ 9/2 หมู่บ้านกลางเมือง เอสเซนส์ ซ.ศรีนครินทร์ 46/1 แขวงหนองบอน เขตประเวศ,พ.ต.อ.อรุณ กล่าวว่า การจับกุมครั้งนี้สืบเนื่องจากชุดสืบสวน กก.2บก.ป. สืบทราบว่านายชินกร และพวกได้ร่วมกันก่อเหตุทะเลาะวิวาท ใช้อาวุธปืนมีดรวมทั้งระเบิดปิงปอง ถล่มใส่คู่อริ เมื่อครั้งเป็นนักศึกษาสถาบันเทคโนโลยีแห่งหนึ่งย่านบางกะปิ บริเวณหน้าปากซอยรามคำแหง 14 เหตุเกิดเมื่อวันที่ 23 มิ.ย.57 จนเป็นเหตุให้มีผู้เสียชีวิต 1 ราย และได้รับบาดเจ็บ 4 ราย จากนั้นพนักงานสอบวน สน.หัวหมาก ได้รวบรวมพยานหลักฐาน และออกหมายจับผู้ต้องหาดังกล่าว ต่อมาสืบทราบว่าหลังก่อเหตุผู้ต้องหาได้หลบหนีมาซ่อนตัวอยู่ที่บ้านดังกล่าว จึงได้นำกำลังเข้าจับกุม สอบสวนผู้ต้องหาให้การปฏิเสธ แต่รับว่าเป็นบุคคลตามหมายจับจริง อย่างไรก็ตาม เบื้องต้นเจ้าหน้าที่ได้แจ้งข้อกล่าวหา ก่อนนำส่งพนักงานสอบสวน สน.หัวหมาก ดำเนินคดีตามกฎหมายต่อไป.
ตำรวจกองปราบตามรวบ อดีตนักศึกษาเทคโนฯย่านบางกะปิ ก่อเหตุยิงถล่มคู่อริ ดับ 1 เจ็บ 4 บริเวณปากซอยรามคำแหง เมื่อปี 57 จากการสอบปากคำผู้ต้องหาให้การปฏิเสธ แต่รับว่าเป็นบุคคลตามหมายจับจริง 
ยิงถล่มอริ,เทคโนฯย่านบางกะปิ,กองปราบ,รวบอดีตนศ.เทคโนฯ,ยิงคู่อริ